Una dintre cele 12 secţii de votare din municipiul Târgu Jiu, la scrutinul privind alegerea preşedintelui PSD, a fost amenajată în cartierul romilor Meteor, în curtea palatului ţigănesc al liderului comunităţii Ion Mihai, zis Ministru, care este şi pastorul localnicilor de aici, potrivit Adevarul.ro.

„Ministru" s-a împărţit între slujba la biserica aflată peste drum de palatul său şi alegerile PSD. Secţia de votare se află în sediul Uniunii Romilor Creştini din România (URCR), condusă de către pastorul Ion Mihai. Clădirea neterminată se află lângă palatul ţigănesc cu trei etaje în care locuieşte liderul comunităţii.

Pastorul Ion Mihai s-a bucurat că alegerile din PSD au fost organizate la el acasă şi îşi doreşte să mai fie gazda şi altor scrutinuri:

Tot în Gorj, în comuna Bălăneşti, alegerile pentru desemnarea preşedintelui PSD au avut loc chiar în sediul primăriei localităţii, care funcţionează, provizoriu, într-o fostă şcoală. O cabină de vot şi o urnă au fost puse pe holul sediului improvizat al Primăriei, scrie sursa citata.